Document ID: 31997D0184

Padomes Lēmums
(1997. gada 13. marts)
par Nolīguma slēgšanu Kopienas vārdā starp Eiropas Kopienu un Meksikas Savienotajām Valstīm par sadarbību attiecībā uz prekursoriem un ķīmiskām vielām, ko bieži izmanto nelikumīgai narkotiku un psihotropo vielu ražošanai
(97/184/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu un 228. panta 4. punktu,
ņemot vērā Komisijas priekšlikumu,
tā kā 1995. gada 25. septembrī Padome pilnvaroja Komisiju slēgt Kopienas vārdā nolīgumus par prekursoru un ķīmisko vielu kontroli ar Amerikas valstu organizācijas dalībvalstīm;
tā kā Komisija, pamatojot ar šo pilnvaru, beidza sarunas ar Meksikas Savienotajām Valstīm 1996. gada 25. oktobrī;
tā kā Padome pilnvaro Komisiju, konsultējoties ar speciālu Padomes ieceltu komiteju, lai apstiprinātu to labojumus Kopienas vārdā, ja Nolīgums paredz, ka tos pieņems Apvienotā uzraudzības grupa; tā kā šādas pilnvaras ir jāierobežo līdz Nolīguma pielikumu labojumiem, ciktāl tie attiecas uz vielām, kuras jau ir iekļautas Kopienas tiesību aktos par prekursoriem un ķīmiskām vielām,
IR PIEŅĒMUSI ŠĀDU LĒMUMU.
1. pants
Nolīgums starp Eiropas Kopienu un Meksikas Savienotajām Valstīm par prekursoru un ķīmisko vielu kontroli, kuras bieži izmanto nelikumīgai narkotiku un psihotropo vielu ražošanai, ir jāapstiprina Kopienas vārdā.
Nolīguma teksts ir pievienots šim lēmumam.
2. pants
Kopienas vārdā Padomes priekšsēdētājs paziņo par 12. pantā paredzēto tiesību aktu Meksikas Savienoto Valstu valdībai [1].
3. pants
1. Nolīguma 9. pantā noteiktajā Apvienotajā uzraudzības grupā Kopienu pārstāv Komisija un dalībvalstu pārstāvji.
2. Komisija ir pilnvarota Kopienas vārdā apstiprināt labojumus Nolīguma pielikumos, ko pieņēmusi Apvienotā uzraudzības grupa Nolīguma 10. pantā noteiktajā procedūrā.
Komisijai palīdz speciāla komiteja, kuru ieceļ Padome un kura pauž kopējo nostāju.
3. Pilnvaru, kas minēta 2. punktā, ierobežo uz tām vielām, uz kurām jau attiecas attiecīgie Kopienas tiesību akti par narkotisko vielu prekursoriem un ķīmiskajām vielām.
4. pants
Šo lēmumu publicē Eiropas Kopienu Oficiālajā Vēstnesī.
Briselē, 1997. gada 13. martā

Labels: 1
0
3
18
15